Iste articlo ye sobre una cinta estausunidense de cine belico de l'anyo 2001; ta atros usos, se veiga Black Hawk Down.

Black Hawk Down (títol orichinal en anglés, Black Hawk cayiu en aragonés, enguerada en Aragón con o títol en castellano de Black Hawk derribado, en aragonés Black Hawk feito cayer) ye una cinta de cine belico coproducida entre lo cine britanico y lo cine estausunidense en l'anyo 2001, dirichida por Ridley Scott seguntes un guión adaptao por Ken Nolan basau en o libro Black Hawk Down: A Story of Modern War, publicau por Mark Bowden en 1999. Con una Banda Sonora Orichinal de Hans Zimmer, una dirección de fotografía de Sławomir Idziak y una producción cinematografica de Jerry Bruckheimer y Ridley Scott ta las productoras Columbia Pictures, Revolution Studios, Jerry Bruckheimer Films y Scott Free Productions, en l'elenco d'a cinta destacan en os suyos papels principals os actors Josh Hartnett, Ewan McGregor, Tom Sizemore, Eric Bana, William Fichtner, Ewen Bremner, Sam Shepard, Jason Isaacs, Jeremy Piven, Ioan Gruffudd, Hugh Dancy, Tom Hardy (o suyo primer papel destacau), Orlando Bloom, Ty Burrell y Nikolaj Coster-Waldau.

'Black Hawk Down s'ambienta en a batalla de Mogadixo, escaicida mientres a clamada Operación Sirpient Gotica en Somalia en a Guerra Civil somalí os días 3 y 4 d'octubre de 1993, cuan milicians de l'Alianza Nacional Somalí facioron cayer un Sikorsky UH-60 "Black Hawk" y bi morioron militars de l'exercito estausunidense. L'alacet d'a suya trama argumental ye lo relato explicau en o libro de no ficción Black Hawk Down: A Story of Modern War, publicau por o periodista y escritor Mark Bowden en l'anyo 1999 y a on se bi narran os feitos. Lo rodache d'a cinta se fació en a ciudat de Rabat y en bellos atros puestos de Marruecos y ye una cinta que recibió cuantos premios y nominacions, destacandone dos Premios Oscar en a suya 74ena edición (Millor Soniu y Millor Montache, amás d'atrs dos nominacions (Millor Director y Millor Fotografía), y tres nominacions a los Premios BAFTA en a suya 55ena edición (Millor Fotografía, Millor Montache y Millor Soniu.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 2001.
Cintas de 2001.
Black Hawk Down (cinta)